**SAJTÓKÖZLEMÉNY**

**HÉT HELYSZÍNEN ÚJULNAK MEG INGATLANOK EGYHÁZMEGYÉNKBEN**

2016. december 1-jén indult a *Nyíregyházi Egyházmegye épületeinek energetikai felújítása* című projektje a **KEHOP-5.2.3,** az **Egyházak épületenergetikai fejlesztései megújuló energiaforrás hasznosításának lehetőségeivel** tárgyú konstrukcióban, összesen **250.000.000 Ft** európai uniós és állami támogatásának köszönhetően.

A fenti felhívás kiemelt célkitűzése - összhangban a hazai és EU stratégiával - ösztönözni az energiahatékonysági fejlesztések megvalósítását és elősegíteni a decentralizált, környezetbarát megújuló energiaforrást hasznosító rendszerek elterjedését, egyúttal kifejezetten a közfeladatokat ellátó és államilag elismert egyházi fenntartású intézmények energiahatékonysági felújítását célozza meg.

A Nyíregyházi Egyházmegye 2016 novemberében pályázott és nyerte el a 100%-os támogatást, amelynek segítségével hét helyszínen történnek beruházások. A balkányi Szent Miklós Szeretetotthon és Menedékház új hőszigetelést kap, kicserélik a külső nyílászárókat, kialakításra kerül egy napelemes rendszer, korszerűsítik a fűtést és energiatakarékosra alakítják át a világítási rendszert is. A kisvárdai Szent György Görögkatolikus Bölcsőde épülete is egy korszerű napelemes rendszert kap. A szintén kisvárdai Szent György Görögkatolikus Általános Iskolában a nagyobb kihasználtság érdekében az ún. kúriaépület kap új hőszigetelést, külső nyílászárókat, napelemes rendszert, fűtéskorszerűsítést, és új, energiatakarékos világítási rendszert, valamint napkollektoros rendszert. Nyírgyulajban a Mária Oltalma Szeretetotthon kerül felújításra szintén új hőszigeteléssel, külső nyílászáró cserével, napelemes rendszerrel, fűtéskorszerűsítéssel és napkollektoros rendszer kiépítésével. Nyíregyházán a Szent Miklós Görögkatolikus Általános Iskola épületére helyeznek el új, napelemes rendszert, a Szent Zsófia Görögkatolikus Kollégium hátsó régi szárnyának felújításával kapcsolódik a projektbe, melyben hőszigetelés, külső nyílászáró csere, napelemes rendszer, fűtéskorszerűsítés, világítási rendszerek energiatakarékos átalakítása szerepel, egyúttal a vele összekapcsolódó Szent Miklós óvoda is új napelemes rendszert kap, csakúgy, mint az újfehértói Istenszülő oltalmáról Elnevezett Görögkatolikus Bölcsőde és Óvoda épülete.

                  A tervezett munkák, tehát a **KEHOP-5.2.3-16-2016-00025** számú projekt várható befejezési napja 2017. december 31. További információ: Nagy Attila Tamás projektmenedzser, palyazat@ny.gorogkatolikus.hu